Sofie Lindstrøms pikeskole

Sofie Lindstrøms pikeskole var en privatskole for piker fra middel- og overklassen i Bergen. Den ble opprettet i 1881, og nedlagt i 1928.

Skolen fungerte som en femårig middelskole med forskole, og hadde i tillegg voksenundervisning i matstell. Det er uklart hvor skolen hadde sine første lokaler. Frøken Sofie Dorothea Irgens Lindstrøm, født i 1849, død i Bergen i 1942, kom opprinnelig fra Lærdalsøyri, og fikk sin utdannelse i Stockholm. Hun reiste et eget bygg til skolen i det som den gang var Nordre Fosswinckels gate 3, nåværende Rosenbergsgaten 35.Marit Eikemo: «Peppermøene som ble skolepionerer», Bergens Tidende 9. juni 2004 Skolen flyttet inn i nybygget i 1890. Senere styrte hun skolen sammen med Johanne Gjertsen. Skolen ble overtatt av Bergen kommune fra skoleåret 1921/22.Forstanderskapet for Bergen kommunale h. almenskoler, signert Einar Greve, 5. mars 1928, men flyttet til mappe 2372/1943, A-0155 arkivet etter finansrådmannen i Bergen, Bergen byarkiv Etter nedleggelsen i 1928 ble lokalene brukt til maskinistskole. 

I 1976 overtok universitetet i Bergen huset for å benytte det som lesesal og arbeidsrom, og i en periode fram til 2003 hadde bygningen navnet Stein Rokkans hus.«Sofie Lindstrøms pikeskole», ''Bergen byleksikon 

I 2000 fikk Rokkansenteret nye lokaler i Nygårdsgaten 5, det gamle BT-huset som i dag har fått navnet Stein Rokkans hus.«Rosenbergsgaten», ''Bergen byleksikon

 Tidligere elever (utvalg) 

 Hanna Wiig, fra 1917 leder av barneavdelingen ved Bergens Offentlige Bibliotek

 Referanser 

Kilder
 Folketellingen 1891
 Folketellingen 1900
 Folketellingen 1910
 Arkivet etter bygningssjefen i Bergen kommune, gnr/bnr 164/617.

 Eksterne lenker 


Kategori:Tidligere skoler i Bergen
Kategori:Privatskoler
Kategori:Utdanningsinstitusjoner etablert i 1881
Kategori:Utdanningsinstitusjoner nedlagt i 1928